Source: https://www.esluzbykosice.sk/info/352
Timestamp: 2019-07-23 04:57:41+00:00
Document Index: 675523

Matched Legal Cases: ['§ 72', '§ 80', '§ 13', '§ 31', '§ 27', '§ 22']

Košice - Portál elektronických služieb | Elektronické služby A - Z | Informovanie o životnom prostredí
Používateľ tejto služby získa informácie o životnom prostredí mesta Košice. Mesto Košice vykonáva funkciu obce v zmysle štatútu mesta Košíc a zákona č. 401/1990 Zb. o meste Košice v oblasti životného prostredia. Služby spojené so životným prostredím sú a rozsah poskytovaných služieb mestom je definovaný v štatúte Košíc. Životné prostredie v správe mesta Košice je definované ako služba pri ochrane prírody a krajiny, mestskej zelene, separovanom odpade, zaistení zberných miest odpadu a organizovanie zberu odpadu vrátane harmonogramu odpadu.
Oblasť životného prostredia a energetiky, ktorá je v kompetencii referátu životného prostredia a energetiky:
Mesto vykonáva na úseku ochrany životného prostredia a energetiky nasledujúce základné zákonné povinnosti:
Podľa zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov
Zodpovedá za nakladanie s komunálnymi odpadmi a drobnými stavebnými odpadmi, ktoré vznikli na území mesta Košice,
Vypracúva program odpadového hospodárstva mesta Košice, predkladá ho príslušnému orgánu štátnej správy odpadového hospodárstva na schválenie a v prípade potreby ho aktualizuje; je povinné dodržiavať schválený program odpadového hospodárstva mesta Košice,
Vyjadruje sa k programom odpadového hospodárstva pôvodcov iných ako komunálnych odpadov a drobných stavebných odpadov pôsobiacich na území mesta Košice
Vydáva všeobecne záväzné nariadenie, ktorými upravuje podrobnosti o nakladaní s komunálnymi a drobnými stavebnými odpadmi vrátane biologicky rozložiteľných kuchynských a reštauračných odpadov od prevádzkovateľa kuchyne, použitých batérií a akumulátorov, ktoré sú komunálnym odpadom, a elektroodpadov z domácností na území mesta,
Plní ďalšie funkcie podľa osobitného predpisu.
Podľa § 72 zákona o odpadoch obec – mesto Košice vo veciach štátnej správy odpadového hospodárstva:
Prejednáva priestupky v odpadovom hospodárstve [(§ 80 ods. 3 písm. a)] a ukladá pokuty za priestupky,
Poskytuje držiteľovi odpadu informácie o umiestnení a činnosti zariadení na nakladanie s odpadmi na území mesta Košice.
Podľa zákona č. 17/2004 Z. z. o poplatkoch za uloženie odpadov v znení neskorších predpisov je mesto príjemcom poplatku za uloženie odpadov na skládku/odkalisko, ktoré sa nachádzajú v katastrálnom území mesta.
Pôsobnosť mestských častí na úseku odpadového hospodárstva:
V platnom znení Všeobecne záväzného nariadenia mesta Košice č. 137 o nakladaní s komunálnymi odpadmi a drobnými stavebnými odpadmi vrátane biologicky rozložiteľných kuchynských a reštauračných odpadov od prevádzkovateľa kuchyne a elektroodpadov z domácnosti na území mesta Košice (nariadenie o nakladaní s komunálnymi odpadmi), sú v § 13 stanovené úlohy mestských častí pri nakladaní s KO a DSO. Ide o plnenie nasledujúcich funkcií:
vykonávajú dozor nad dodržiavaním podmienok určených týmto nariadením pre nakladanie s komunálnymi odpadmi a drobnými stavebnými odpadmi v svojom územnom obvode,
prijímajú ohlásenia o umiestnení odpadu v rozpore so zákonom alebo týmto nariadením v svojom územnom obvode,
určujú stanovištia odpadových nádob, kontajnerov alebo odpadových vriec, vrátane kontajnerov na separovaný zber v mieste vzniku a na zhromažďovanie komunálneho odpadu, miesta na zber vianočných stromčekov a miesta na zber šatstva a textílií formou kampane,
informujú pôvodcov o harmonogramoch zberu komunálnych odpadov, drobných stavebných odpadov a odpadov zo zelene podľa potreby, objemových odpadov najmenej však jedenkrát do roka; zverejňujú harmonogramy zberov obvyklým spôsobom,
požiadajú na základe individuálnej objednávky mesto Košice o odvoz odpadu zo zelene.
Pôsobnosť mesta pri výkone v prvom stupni štátnej správy vo veciach ochrany drevín v rozsahu ustanovenom zákonom č. 543/2002 Z. z. o ochrane prírody a krajiny v znení neskorších predpisov.
Pôsobnosť mesta pri výkone prenesených úloh štátnej správy podľa osobitných predpisov:
v oblasti ochrany ovzdušia podľa zákona č. 137/2010 Z. z. o ovzduší v znení neskorších predpisov,
v oblasti ochrany vôd podľa zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov,
ochrany pred povodňami podľa zákona č. 7/2010 Z. z. o ochrane pred povodňami v znení neskorších predpisov.
Pôsobnosť mesta ako správneho orgánu podľa § 31 písm. c) zákona č. 657/2004 Z. z. o tepelnej energetike v znení neskorších predpisov (zákon o tepelnej energetike) v nadväznosti na ustanovenie § 27 ods. 2 zákona Slovenskej národnej rady č. 369/1990 Zb. o obecnom zriadení v znení neskorších predpisov vykonáva povinnosti správneho orgánu.
Na ďalších úsekoch podľa všeobecne záväzných právnych predpisov plní mesto nasledujúce povinnosti:
Mesto vykonáva pôsobnosť dotknutej obce podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov,
Mesto je účastníkom konania podľa zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov,
Mesto podľa zákona č. 39/2007 Z. z. o veterinárnej starostlivosti v znení neskorších predpisov zabezpečuje ako vlastník nehnuteľností, verejných priestranstiev a komunikácií na území mesta prostredníctvom spôsobilej osoby zber uhynutých zvierat a kadáverov, odchyt zabehnutých zvierat a plnenie úloh v prípade epidemiologických nákaz podľa zákona.
Mesto podľa zákona č. 39/2007 Z. z. o veterinárnej starostlivosti v znení neskorších predpisov podporuje zriaďovanie a prevádzku vhodného počtu útulkov pre zvieratá.(Mesto v súlade s § 22 ods. 7 zákona č. 39/2007 Z. z. podporuje prevádzku útulku pre zvieratá poskytnutím schválenej finančnej čiastky v programovom rozpočte mesta).
Mesto v rámci povinností podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov zabezpečuje podľa rozhodnutia príslušného regionálneho úradu verejného zdravotníctva deratizáciu stanovíšť zberných nádob na komunálny odpad nachádzajúcich sa na území mesta.
Mesto podľa požiadaviek mestských častí koordinuje prideľovanie finančných príspevkov na realizáciu úloh vyplývajúcich zo zákona č. 282/2002 Z. z., ktorým sa upravujú niektoré podmienky držania psov. Ide o podporu realizácie vymedzovania miest, kde je voľný pohyb psa povolený, zriaďovanie tzv. venčovísk pre psov a materiálneho vybavenia.
Pôsobnosť mestských častí
Mestské časti pri výkone samosprávy podľa osobitného predpisu – zákon č. 282/2002 Z. z., ktorým sa upravujú niektoré podmienky držania psov:
vedú evidenciu psov
určujú miesta, kde je voľný pohyb psa a vstup so psom zakázaný,
v medziach všeobecne záväzného nariadenia mesta upravujú všeobecne záväzným nariadením mestskej časti podrobnosti o znečisťovaní verejných priestranstiev,
umiestňujú na miestach, kde je voľný psov povolený, kontajnery vhodné na zhromažďovanie výkalov a zabezpečujú priebežné hygienické odstraňovanie ich obsahu,
prejednávajú priestupky
spolupracujú s mestom pri správe daní za psa poskytovaním informácií z evidencie psov.
Mesto na úseku čistoty zabezpečuje nasledujúce základné povinnosti:
komplexnú starostlivosť o verejnú zeleň v správe mesta, údržbu a tvorbu zelene,
plnenie úloh z hľadiska agrotechnických termínov a technologických postupov (kosenie trávnikov, orezy kríkov, výsadbu a údržbu kvetinových záhonov),
zabezpečuje čistotu detských ihrísk a prehrabávanie pieskovísk na detských ihriskách
čistenie komunikácií, chodníkov a rigolov a pravidelné čistenie odpadkových košov,
spracováva plán zimnej údržby komunikácií a podľa schváleného vecného a časového harmonogramu realizuje jeho výkon,
plní úlohy na úseku verejného poriadku a čistoty pri organizovaní mimoriadnych spoločensko-kultúrnych a iných akcií,
spolupracuje pri monitoringu mesta v oblasti čistoty a poriadku.
Dátum zverejnenia: 04.08.2015
Dátum poslednej zmeny: 13.09.2018
Zákon č. 17/1992 Zb. o životnom prostredí v znení zákona NR SR č. 127/1994 Z. z., zákona NR SR č. 287/1994 Z.z., zákona č. 171/1998 Z.z., zákona č. 211/2000 Z.z. a zákona č. 332/2007 Z.z.
Zákon č. 205/2004 Z. z. o zhromažďovaní a šírení informácií o životnom prostredí a o zmene a doplnení niektorých zákonov v znení zákona č. 24/2006 Z.z., zákona č. 515/2008 Z.z., zákona č. 4/2010 Z.z. a zákona č. 39/2013 Z.z.
Vyhláška Ministerstva životného prostredia SR č. 411/2007 Z.z., ktorou sa vykonáva zákona č. 205/2004 Z.z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení zákona č. 24/2006 Z. z.
Vyhláška Ministerstva životného prostredia Slovenskej republiky č. 448/2010 Z.z., ktorou sa vykonáva zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov
Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení zákona č. 205/2004 Z. z. , zákona č. 587/2004 Z. z., zákona č. 15/2005 Z. z., zákona č. 345/2012 Z.z., zákona č. 180/2013 Z. z., zákona č. 319/2013 Z. z. a zákona č. 506/2013 Z. z.
Vyhláška Ministerstva životného prostredia SR č. 462/2004 Z.z., ktorou sa ustanovujú podrob
Referát životného prostredia a energetiky
spojovateľka 6419 111
Referent pre kanceláriu prvého kontaktu
Telefón: 6419 231
Fax: 6419 231
E-mail: kontakt@kosice.sk
Povolenia životného prostredia